“19.ba

32015 R 0063: Komisijas Deleģētā regula (ES) 2015/63 (2014. gada 21. oktobris), ar ko Eiropas Parlamenta un Padomes Direktīvu 2014/59/ES papildina attiecībā uz ex ante iemaksām noregulējuma finansēšanas mehānismos (OV L 11, 17.1.2015., 44. lpp.), kura labota ar OV L 156, 20.6.2017., 38. lpp., kura grozīta ar — 32016 R 1434: Komisijas 2015. gada 14. decembra Deleģēto regulu (ES) 2016/1434 (OV L 233, 30.8.2016., 1. lpp.). Šajā līgumā deleģētās regulas noteikumus lasa ar šādiem pielāgojumiem: a) regulas 4. panta 2. punktā attiecībā uz EBTA valstīm vārdus “līdz 2024. gada 31. decembrim” aizstāj ar vārdiem “līdz 2027. gada 31. decembrim”; b) attiecībā uz EBTA valstīm, izņemot Lihtenšteinu, 20. panta 1. līdz 4. punkta tekstu lasa šādi: “Pārejas noteikumi 1. Ja konkrēta rādītāja noteikšanai nepieciešamā informācija, kas minēta II pielikumā, nav iekļauta 14. pantā minētajā piemērojamajā uzraudzības pārskatu sniegšanas prasībā attiecībā uz bāzes gadu, šo riska rādītāju nepiemēro līdz sāk piemērot minēto uzraudzības pārskatu sniegšanas prasību. Pārējo riska rādītāju svērumu pārrēķina proporcionāli 7. pantā paredzētajam svērumam tā, lai to svērumu summa būtu 1. Gadā, kad stājas spēkā EEZ Apvienotās komitejas 2019. gada 27. septembra Lēmums Nr. 237/2019, ja sešu mēnešu laikā pēc minētā lēmuma stāšanās spēkā noguldījumu garantiju sistēmai nav pieejama 16. pantā prasītā informācija 4. panta 2. punktā minēto gada mērķapjomu vai 5. pantā minētās katras iestādes gada pamata iemaksas aprēķināšanai, tad pēc noguldījumu garantiju sistēmas paziņojuma minēto informāciju noregulējuma iestādēm līdz minētajam datumam sniedz attiecīgās kredītiestādes. Atkāpjoties no 13. panta 1. punkta, attiecībā uz iemaksām, kas jāveic gadā, kad stājas spēkā EEZ Apvienotās komitejas 2019. gada 27. septembra Lēmums Nr. 237/2019, noregulējuma iestādes katrai iestādei savu lēmumu, ar kuru nosaka iestāžu veicamās gada iemaksas, paziņo, vēlākais, deviņu mēnešu laikā no EEZ Apvienotās komitejas 2019. gada 27. septembra Lēmuma Nr. 237/2019 stāšanās spēkā. 2. Atkāpjoties no 13. panta 4. punkta un attiecībā uz iemaksām, kas jāveic gadā, kad stājas spēkā EEZ Apvienotās komitejas 2019. gada 27. septembra Lēmums Nr. 237/2019, summu, kas jāmaksā saskaņā ar 13. panta 3. punktā minēto lēmumu, maksā līdz minētā gada 31. decembrim vai viena mēneša laikā pēc minētā lēmuma paziņošanas atkarībā no tā, kurš datums ir vēlāk. 3. Atkāpjoties no 14. panta 4. punkta un attiecībā uz informāciju, kas jāsniedz noregulējuma iestādei gadā, kad stājas spēkā EEZ Apvienotās komitejas 2019. gada 27. septembra Lēmums Nr. 237/2019, minētajā punktā norādīto informāciju sniedz, vēlākais, sešu mēnešu laikā pēc EEZ Apvienotās komitejas 2019. gada 27. septembra Lēmuma Nr. 237/2019 stāšanās spēkā. 4. Atkāpjoties no 16. panta 1. punkta, noguldījumu garantiju sistēmas līdz 1. septembrim nākamajā gadā pēc EEZ Apvienotās komitejas 2019. gada 27. septembra Lēmuma Nr. 237/2019 stāšanās spēkā sniedz noregulējuma iestādei informāciju par segto noguldījumu summu, kas aprēķināta uz minētā gada 31. jūliju, ja vien noguldījumu garantiju sistēmas nav sniegušas informāciju 16. panta 1. punktā noteiktajā termiņā.”; c) attiecībā uz EBTA valstīm 20. panta 5. punktu lasa šādi: “5. Neskarot šīs regulas 10. pantu, EBTA valstis līdz 2026. gada 31. decembrim iestādēm, kuru aktīvu kopsumma ir 3 000 000 000 EUR vai mazāka, var atļaut veikt vienreizēju maksājumu 50 000 EUR apmērā par pirmajiem 300 000 000 EUR no saistību kopsummas, no kuras atskaitīts pašu kapitāls un segtie noguldījumi. Par saistību kopsummu, no kuras atskaitīts pašu kapitāls un segtie noguldījumi un kura pārsniedz 300 000 000 EUR, minētās iestādes veic iemaksas saskaņā ar šīs regulas 4. līdz 9. pantu.”; d) attiecībā uz EBTA valstīm 21. panta otro daļu lasa šādi: “To piemēro no tā gada 1. janvāra, kas seko gadam, kurā stājas spēkā EEZ Apvienotās komitejas 2019. gada 27. septembra Lēmums Nr. 237/2019.”;